พระราชกฤษฎีกากำหนดเขตที่ดินในท้องที่ตำบลจอมทอง ตำบลบ้านกร่าง และตำบลพลายชุมพล อำเภอเมืองพิษณุโลก จังหวัดพิษณุโลก ให้เป็นเขตโครงการจัดรูปที่ดิน พ.ศ. 2520
พระราชกฤษฎีกา
กำหนดเขตที่ดิน
ในท้องที่ตำบลจอมทอง ตำบลบ้านกร่าง
และตำบลพลายชุมพล
อำเภอเมืองพิษณุโลก จังหวัดพิษณุโลก
ให้เป็นเขตโครงการจัดรูปที่ดิน
พ.ศ.
๒๕๒๐
 

ภูมิพลอดุลยเดช
ป.ร.
ให้ไว้
ณ วันที่ ๓ สิงหาคม พ.ศ. ๒๕๒๐
เป็นปีที่
๓๒ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน
ในท้องที่ตำบลจอมทอง ตำบลบ้านกร่าง และตำบลพลายชุมพล อำเภอเมืองพิษณุโลก
จังหวัดพิษณุโลก ให้เป็นเขตโครงการจัดรูปที่ดิน

อาศัยอำนาจตามความในมาตรา ๒๐
ของรัฐธรรมนูญแห่งราชอาณาจักรไทย และมาตรา ๒๔
แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลจอมทอง
ตำบลบ้านกร่าง และตำบลพลายชุมพล อำเภอเมืองพิษณุโลก จังหวัดพิษณุโลก
ให้เป็นเขตโครงการจัดรูปที่ดิน พ.ศ. ๒๕๒๐

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้ที่ดินในเขตท้องที่ตำบลจอมทอง
ตำบลบ้านกร่าง และตำบลพลายชุมพล อำเภอเมืองพิษณุโลก จังหวัดพิษณุโลก
ภายในแนวเขตตามแผนที่ท้ายพระราชกฤษฎีกานี้
ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้
เป็นเขตโครงการจัดรูปที่ดิน

มาตรา ๔
ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
ธานินทร์ กรัยวิเชียร
นายกรัฐมนตรี
[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดินในท้องที่ตำบลจอมทอง
ตำบลบ้านกร่าง และตำบลพลายชุมพล อำเภอเมืองพิษณุโลก จังหวัดพิษณุโลก ให้เป็นเขตโครงการจัดรูปที่ดิน
พ.ศ. ๒๕๒๐
๒.
บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลจอมทอง
ตำบลบ้านกร่าง และตำบลพลายชุมพล อำเภอเมืองพิษณุโลก จังหวัดพิษณุโลก
ให้เป็นเขตโครงการจัดรูปที่ดิน พ.ศ. ๒๕๒๐

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากคณะกรรมการจัดรูปที่ดินกลางได้ดำเนินการสำรวจที่ดินเพื่อเกษตรกรรมในท้องที่ตำบลจอมทอง
ตำบลบ้านกร่าง และตำบลพลายชุมพล อำเภอเมืองพิษณุโลก จังหวัดพิษณุโลก
และได้สอบถามความสมัครใจของเจ้าของที่ดินแล้ว
ซึ่งเจ้าของที่ดินได้ยินยอมให้มีการจัดรูปที่ดิน
สมควรกำหนดบริเวณท้องที่ดังกล่าวเป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้ขึ้น



























ศิรวัชร์/จัดทำ
๑๘
พฤษภาคม ๒๕๖๐

[๑]
ราชกิจจานุเบกษา เล่ม ๙๔/ตอนที่ ๗๔/ฉบับพิเศษ หน้า ๓๑/๑๑ สิงหาคม ๒๕๒๐